laion/Wikipedia-Exotic huggingface dataset:
אנופול-רחוב

אַנוֹפּוֹל־רַחוּב (בפולנית: Annopol-Rachów) הוא כפר בפולין, שבו מתגוררים 492 תושבים. בין מלחמת העולם הראשונה לשנייה מתוך כ־2,000 תושבים, גרו באנופול־רחוב כ־1,300 יהודים. יהודי העיירה עסקו בעיקר במלאכה, במסחר ובכריית זרחן. בקיץ היו שהתפרנסו מענף הנופש ששגשג על גדת הנהר ויסלה (Vistula) הסמוכה. בעיירה פעלו קופת גמ"ח, בנק יהודי ואיגוד בעלי מלאכה שקיים שיעורי ערב ופעילויות תרבות. כמו כן פעלו בה מפלגות ציוניות וקבוצות חלוציות, אגודת ישראל וקבוצה קטנה של הבונד. ב-2 בספטמבר 1939, יום לאחר פלישת גרמניה הנאצית לפולין, נמלטו רבים מיהודי אנופול־רחוב לכפרים הסמוכים. בד בבד הגיעו לעיירה פליטים יהודים ממערב פולין, בדרכם מזרחה לאזור השליטה הסובייטי של פולין, כפי שנקבע בהסכם ריבנטרופ-מולוטוב. ב-15 בספטמבר 1939, לאחר פלישת גרמניה הנאצית לפולין, נכנסו כוחות הוורמאכט לאנופול־רחוב. הגרמנים הרסו את בית הכנסת המקומי, הרגו כמה ממנהיגי הקהילה, הטילו עליה קנס כספי כבד ולקחו כמה יהודים כדי לעבוד בעבודות כפייה לשם תיקון גשר שניזוק בפלישה הגרמנית. בנובמבר אותה שנה הוקם בעיר יודנראט, ולעיר החלו להגיע יהודים מהיישובים הסמוכים. החל ממרץ 1940 נדרשו היהודים לענוד סרט מיוחד, בדומה לטלאי הצהוב. בדצמבר 1941 נוסד גטו בעיר. החל מנובמבר 1942 שולחו היהודים מהעיר למחנה ההשמדה בלז'ץ. אַנוֹפּוֹל-רַחוּב (Annopol-Rachów), באנציקלופדיה של הגטאות, באתר יד ושם
נחל עוזיהו

נחל עוזיהו הוא נחל אכזב בהרי אילת. אורכו כ־2.9 קילומטרים. מוצא הנחל ממוקם בגובה של כ־750 מטרים מעל פני הים, במורדות הר עוזיהו, כ־2.5 קילומטרים מדרום־מזרח לקניון האדום הוא זורם מזרחה ויורד כ־350 מטרים עד שנשפך לנחל רחם בגובה של כ־400 מטרים מעל פני הים, כשני קילומטרים מצפון־מערב לעמודי עמרם. ערך זה הוא קצרמר בנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
גאבור פרנק

גאבור פרנק (בהונגרית: Frank Gábor;‏ בערך 1908 – 1944) היה מהנדס מכונות יהודי-הונגרי, ממציא בדיקות שכבת רנטגן, העיקרון שעל פיו פועל היום ה-CT, כלומר הטומוגרפיה הממוחשבת. פרנק ניספה בשואה. גאבור פרנק נולד במשפחה יהודית. הוא סיים את לימודיו בגימנסיה הריאלית על שם מיקלוש זריני בבודפשט עם תוצאות מצוינות (1926). בשנות התיכון שלו היה חבר במחלקה למדעים ומתמטיקה בבית הספר. בשנת 1931 קיבל תואר בהנדסת מכונות באוניברסיטת בודפשט לטכנולוגיה ולכלכלה. לאחר מכן עבד במעבדת המחקר של טונגסרם המותג של נורות ליבון וחשמל מאוחדת ולאחר מכן קיבל עבודה במעבדת המחקר של אחת מחברות הבת ההונגריות של פיליפס. הוא השיג תוצאות משמעותיות בפיתוח קתודה תחמוצת של שפופרות קרן קתודית. ב-1938 הוא היה הראשון שהציע את שיטת הריבוד, שהיא העיקרון שעליו פועל גם ציוד ה-CT של היום (טומוגרפיה ממוחשבת). גאבור פרנק תיעד את הנתונים בשנות ה-30 של המאה ה-20 באמצעות תהליך אנלוגי, פוטוטכני, ולא דיגיטלי, מכיוון שעדיין לא עמד לרשותו מחשב. הוא הגיש פטנט על המצאתו ב-28 ביוני 1938, אותו קיבל מאושר ממשרד הפטנטים הגרמני ב-1940 וממשרד הפטנטים ההונגרי ב-1941. הוא יכול היה להמשיך בניסויים נוספים שלו רק עד 1944, כי כיהודי הוא נלקח למחנות שירות העבודה (עבודות כפייה לגברים יהודים עבור הצבא ההונגרי), שממנו לא חזר. אין מידע על נסיבות מותו, איננו יודעים אפילו את המקום והתאריך המדויק. ב-15 באפריל 1940 נשא לאישה את לילה טראטנר, בתם של עורך הדין אלבין טראטנר ושל פאולה בארדושי. ההמצאה המבריקה והגאונית נשכחה לזמן רב עם מותו. שלושה עשורים לאחר מכן, ד"ר ינסן פיתח מחדש את הליך בדיקת הרנטגן ברבדים, שכבר היה מבוסס על עיבוד נתונים ממוחשב. בשנת 1979 חלקו גודפרי האונספילד ואלן מקלאוד קורמאק את פרס נובל לפיזיולוגיה או לרפואה על פיתוח טומוגרפיה ממוחשבת. שאנדור יסנסקי : חלוץ הריבוד של קרני רנטגן: גאבור פרנק Frank (1944-1908) (Természet Világa 114. 2. 1983. עמודים 85–87) שאנדור יסנסקי: גאבור פרנק, הממציא ההונגרי של ריבוד קרני רנטגן ( Magyar Tudomány 31. 12. 1986. עמודים 978–984) שאנדר יסנסקי (ספרו על גאבור פרנק) : Frank Gábor, a röntgen rétegvizsgálat magyar feltalálója ז'יגמונד בדק: הונגרים זוכי פרס נובל (Nap Kiadó Dunaszerdahely, 2005) גישה מקוונת ימי השנה הלאומיים שלנו 2008 (מזכירות ימי השנה הלאומית של מכון בלשי, בודפשט, 2008, עמוד 48) גישה מקוונת ביבליוגרפיה ביוגרפית "Iskolai értesítpk, Zrínyi Miklós Gimnázium, Budapest". www.adt.arcanum.com. נבדק ב-2022-10-02. Ennek lényege, hogy a szervezetet egy meghatározott síkban vékony sugárnyalábbal több irányból „letapogatják”, miközben mérik az egyes sugárnyalábok elnyelődésének mértékét. Ebből a vizsgált keresztmetszet minden egyes pontjának sűrűsége, vagyis a teljes profil röntgenképe kialakítható. A röntgencső és a vele átellenes oldalon elhelyezett detektor körbejárja a kiválasztott testrészt, de az eredményt már nem röntgenfénykép, hanem hatalmas adathalmaz formájában kapjuk meg. "Házasságkötésének híre". Ujság. 1940-04-21. 1978-ban bukkantak rá Németországban.
יצחק רבין (פירושונים)

האם התכוונתם ל... יצחק רבין – ראש ממשלת ישראל ורמטכ"ל צה"ל יצחק רבין (קצין) – תת-אלוף בצה"ל, קצין שריון ראשי, מנכ"ל ברינקס ישראל יצחק רבין (פיזיקאי) – פרופסור במחלקה לפיזיקה באוניברסיטת בר-אילן
לקוטה (שפה)

לקוטה (באנגלית: Lakota, בלקוטה: Lakȟótiyapi), המכונה גם טטון וטטון סו, היא שפת סו שמדוברת בידי בני הלקוטה, אחד מענפי שבט הסו. ישנה מובנות הדדית (אנ') רבה בין לקוטה לניבים האחרים של שפת סו (אנ'), המכונים "דקוטה" (אנ'). לקוטה היא אחת השפות המדוברת ביותר של ילידי אמריקה בארצות הברית, ויש לה יותר כ-2,000 דוברים שחיים בעיקר במישורים של דקוטה הצפונית ודקוטה הדרומית. ישנן מספר תוכניות להטמעת השפה אצל מבוגרים ובני נוער. לקוטה היא שפת SOV, כלומר סדר המילים בה הוא נושא-מושא-פועל, אולם ניתן לשנות את סדר המילים לצורך הבעת רגשות והדגשת רעיונות. בלקוטה חמש תנועות אוראליות – /i e a o u/, ושלוש תנועות מאונפפות (נאזאליות) – /ĩ ã ũ/. התנועות /e/ ו-/o/ בלקוטה הן כנראה יותר פתוחות מתנועות הבסיס (הקרדינליות) (אנ') המקבילות, ואולי הן יותר קרובות ל-[ɛ] ו-[ɔ]. מבחינת צורת הכתיבה, האותיות המאונפפות נכתבות כשלאחריהן ⟨ƞ⟩, ⟨ŋ⟩ או ⟨n⟩, ובעבר הן נכתבו עם זנבון – כלומר, ⟨į ą ų⟩. תנועת שווא נוספת בין עיצורים מסוימים באופן אוטומטי, למשל בצמדי העיצורים ⟨gl⟩, ⟨bl⟩ ו-⟨gm⟩. כך הפך שם השבט אוגְללה (Oglala) לשם המקום אוגָללה (Ogallala). השפה הועלתה על הכתב לראשונה בידי מיסיונרים אירופיים-אמריקאים במחצית הראשונה של המאה ה-19, ויש מספר מערכות כתב שונות שמשמשות לכתיבת השפה. מערכת הכתב שפיתח אלברט וייט הט (אנ') משמשת את בני הסו בשמורת האינדיאנים רוזבאד (אנ'), וכך גם אוניברסיטת סינטה גלסקה (אנ') שבתוך השמורה. לעומת מערכת הכתב הזו, קיימת מערכת כתב "צ'כית", שבשימוש ה-Lakota Language Consortium (‏LLC); פעילי לקוטה דחו את מערכת הכתב של ה-LLC, תוך זיהויה עם נאו-קולוניאליזם אירופי. מערכת הכתב הסטנדרטית של לקוטה היא פונמית, בכך שכל אות (גרפמה) מסמלת צליל ייחודי אחד (פונמה), מלבד ההבחנה בין נישוף סדקי לווילוני, שהיא פונטית בלבד. התנועות הקיימות בכתיבת הלקוטה הן a, e, i, o, u, וכן התנועות המאונפפות aŋ, iŋ, uŋ. לסימון גובה הצלילים הדומיננטיים במילים (ראו טון) משמש הסימן ◌́: á, é, í, ó, ú, áŋ, íŋ, úŋ. לעיצורים הבאים הגייה קרובה לערכיהם ב-IPA: b, g, h, k, l, m, n, ŋ, p, s, t, w, z. האות Y נהגית כהגייתה האנגלית – /j/. עיצור סדקי, סותם, אטום נכתב באמצעות אפוסטרוף, '. הסימן ◌̌ (וי קטן) מופיע מעל עיצורים שאינן מסומלות באותיות לטיניות ב-IPA: č /tʃ/, ǧ /ʁ/, ȟ /χ/, š /ʃ/, ž /ʒ/. עיצורים מנושפים נכתבים עם h: ‏čh, kh, ph, th, ועיצורים חוככים וילוניים עם ȟ: ‏kȟ, pȟ, tȟ. עיצורים מסודקים נכתבים עם אפוסטרוף: č', ȟ', k', p', s', š', t'‌. פעמים רבות נכתבים טקסטים מודרניים בלקוטה בלי ניקוד דיאקריטי, דבר שמקשה על הבחנה בין הגאים ועל זיהוי ההטעמה. LAKOTA LANGUAGE RECLAMATION PROJECT לקוטה באתר Endangered Languages Project (באנגלית) לקוטה באתר Endangered Languages Project John, Sonja (2018). "Orality Overwritten: Power Relations in Textualization". In Fink, Sebastian; Lang, Martin; Schretter, Manfred (eds.). Mehrsprachigkeit. Vom Alten Orient bis zum Esperanto (PDF). Zaphon, Münster www.zaphon.de. p. 98. ISBN 978-3-96327-004-8.
Padam Padam

"Padam Padam" הוא סינגל של הזמרת האוסטרלית, קיילי מינוג, שיצא, על ידי חברות התקליטים דיירנוט ו-BMG רייטס מנג'מנט, ב-18 במאי 2023, כסינגל המוביל מתוך אלבום האולפן השישה עשר שלה, Tension‏. השיר נכתב על ידי אינה רולדסן ולוסטבוי והופק על ידי לוסטבוי. נכון ליוני 2023, השיר הושמע למעלה מ-8 מיליון פעמים בספוטיפיי. הווידאו קליפ, שבוים על ידי סופי מולר, הועלה לערוץ היוטיוב של הזמרת ב-18 במאי 2023. נכון ליוני 2023, הווידאו קליפ נצפה למעלה מ-3.9 מיליון פעמים. מידע על היצירה "Padam Padam" באתר מיוזיק בריינז מידע על הסינגל "Padam Padam" באתר מיוזיק בריינז מילות השיר "Padam Padam" באתר Genius סרטון השיר "Padam Padam" באתר יוטיוב מידע על השיר "Padam Padam" באתר ספוטיפיי "Kylie Minogue divulga prévia de "Padam Padam", novo single" [Kylie Minogue releases preview of "Padam Padam", new single]. Papelpop (בפורטוגזית). 15 במאי 2023. ארכיון מ-15 במאי 2023. נבדק ב-16 במאי 2023. {{cite web}}: (עזרה) Grow, Kory (18 במאי 2023). "Kylie Minogue Wants to Get Your Blood Pumping in 'Padam Padam' Video". Rolling Stone. ארכיון מ-18 במאי 2023. נבדק ב-19 במאי 2023. {{cite journal}}: (עזרה) Padam Padam, 2023-05-18, ארכיון מ-2023-05-25, נבדק ב-2023-06-04 Rolling Stone, The 100 Best Songs of 2023, Rolling Stone, ‏2023-12-01 (באנגלית אמריקאית) Condé Nast, The 100 Best Songs of 2023, Pitchfork, ‏2023-12-04 (באנגלית אמריקאית) Varvaris, Mary (18 במאי 2023). "Kylie Minogue Drops Video For 'Padam Padam'". The Music. ארכיון מ-18 במאי 2023. נבדק ב-18 במאי 2023. {{cite journal}}: (עזרה) Kylie Minogue - Padam Padam (Official Video), ארכיון מ-2023-06-04, נבדק ב-2023-06-04 "Kylie – Padam Padam (Extended Mix)". Kylie Minogue's official webstore. United Kingdom: Townsend Music Stores. ארכיון מ-25 במאי 2023. נבדק ב-25 במאי 2023. {{cite web}}: (עזרה) "Kylie – Padam Padam CD Single". Kylie Minogue's official webstore. United Kingdom. ארכיון מ-26 במאי 2023. נבדק ב-26 במאי 2023. {{cite web}}: (עזרה)
Remedy (שיר של אלסו)

"Remedy" (מסוגנן כ-REMEDY) הוא סינגל של הדי ג'יי והמפיק המוזיקלי השוודי, אלסו, בשיתוף פעולה עם הזמר האנגלי, קונור מיינרד, שיצא לאור, על ידי חברת התקליטים 10:22PM, ב-31 באוגוסט 2018. נכון ליוני 2023, השיר הושמע למעלה מ-178 מיליון פעמים ביוטיוב, ולמעלה מ-315 מיליון פעמים בספוטיפיי. מידע על הסינגל "Remedy" באתר מיוזיק בריינז מידע על היצירה "Remedy" באתר Discogs מילות השיר "Remedy" באתר Genius סרטון השיר "Remedy" באתר יוטיוב מידע על השיר "Remedy" באתר ספוטיפיי Alesso - REMEDY (Official Music Video), ארכיון מ-2023-04-11, נבדק ב-2023-06-04 REMEDY, 2018-08-31, ארכיון מ-2023-03-09, נבדק ב-2023-06-04
Vulgar

"Vulgar" (בעברית: "ווּלגָרִי" או "גַס") הוא שיר שהוקלט על ידי האישיות האנגלייה סם סמית' והזמרת-יוצרת האמריקאית מדונה. הוא יצא לאור כסינגל ב-9 ביוני 2023, בהוצאת חברת התקליטים קפיטול רקורדס. "Vulgar" נכתב על ידן לצד איליה סלמנזאדה, ראיין טדר, עומר פדי, הנרי וולטר וג'יימס נייפס. סם סמית' הוציאו את האלבום Gloria בינואר 2023. האלבום קודם באמצעות הפצת מספר סינגלים ברחבי העולם, כולל "Unholy" (2022), שהגיע למקום הראשון במצעד הבילבורד הוט 100. סמית' ביצעו את השיר ביחד עם קים פטרס בטקס פרסי גראמי ה-65; מדונה הקריאה את השמות של סמית' ופטרס לפני ההופעה. מדונה נשאה נאום על המונח מחלוקת בעת שהכריזה על ההופעה, וקבעה: "אני כאן כדי להודות לכל המורדים שם בחוץ שיוצאים לדרך חדשה ולוקחים את הסכנות הכרוכות בזה. חבר'ה צריך לדעת – כל עושי הצרות שם – צריכים לדעת שחוסר הפחד לא חולף מגופם. רואים אתכם, שומעים אתכם; ויותר מכל, מעריכים אתכם". השיר זכה בפרס הגראמי בקטגוריית "ביצוע הפופ הטוב ביותר של צמד/להקה" בטקס. סמית' החלו לדבר על שיתוף פעולה עם מדונה ב-24 במאי 2023, ושיתפו וידאו קליפ קצר שבו נכתב: "מנצ'סטר, יש לנו הפתעה בשבילכם הערב. 'Unholy' לא יהיה השיר האחרון...". ההופעה בוטלה והשיר לא הוצג שם בבכורה, אך הוא המשיך להתפרסם במשך יותר משבוע. לאחר פרסום שמו "Vulgar", נודע שהוא מתוכנן לצאת לאור ב-9 ביוני 2023. מדונה שיתפה את העטיפה של השיר, המציגה "זוג מחוכים בשחור-לבן מחוברים בחוזקה", מתחת ראשי התיבות של סמית' ומדונה מקוצרים ל-"S&M" בלבד. בהתבסס על הקטע מתוכו שפורסם, רבקה גונזלס מטעם iHeart העירה כי זה "נשמע כאילו הוא מושפע מאוד ממוזיקת הנשפים, שהיא מוזיקה שנוצרה במיוחד עבור ווגינג". כדי לעזור בקידום המסחרי של "Vulgar", סם סמית' העלו ליוטיוב קטע ויזואלי מתוך השיר. סם סמית', מדונה, איליה סלמנזאדה, ראיין טדר, עומר פדי, הנרי וולטר, ג'ימי נייפס איליה, סירקט, עומר פדי, ראיין טדר, סם סמית' VULGAR (It’s Sam and Madonna), נבדק ב-2023-06-04 Lars Brandle, Sam Smith Scores U.K. No. 1 With ‘Gloria’, Billboard, ‏2023-02-06 (באנגלית אמריקאית) Rhian Daly, Watch Madonna introduce Kim Petras and Sam Smith at 2023 Grammys, NME, ‏2023-02-06 (באנגלית בריטית) https://www.facebook.com/peoplemag, Madonna Says Artists Labeled 'Scandalous' or 'Problematic' Are 'Definitely on to Something' at 2023 Grammys, Peoplemag (באנגלית) Glenn Rowley, Sam Smith Teases Mystery Collab With Madonna, Billboard, ‏2023-05-24 (באנגלית אמריקאית) Hollie Geraghty, Sam Smith teases mystery Madonna collaboration, NME, ‏2023-05-25 (באנגלית בריטית) Marcus Wratten, Madonna proves she’s the ultimate LGBTQ+ ally as she teases Sam Smith collab, PinkNews | Latest lesbian, gay, bi and trans news | LGBTQ+ news, ‏2023-05-26 (באנגלית אמריקאית) Madonna confirms Sam Smith collaboration "Vulgar", The Line of Best Fit (באנגלית אמריקאית) Stephen Daw, Sam Smith & Madonna Are Getting ‘Vulgar’ With Their New Single, Billboard, ‏2023-05-31 (באנגלית אמריקאית) Fabián Nuñez Rojas, Madonna anuncia su regreso con canción junto a Sam Smith: "Vulgar", Rock&Pop, ‏2023-05-31 (בספרדית) Sam Smith & Madonna Are Teaming Up For Something 'VULGAR', iHeart (באנגלית) Sam Smith, Madonna - VULGAR (Visualiser) - YouTube, web.archive.org, ‏2023-06-10
רעידת האדמה ביהודה (31 לפנה"ס)

רעידת האדמה ביהודה היא רעידת אדמה שהתרחשה באזור ים המלח ביהודה בשנת 31 לפנה"ס במהלך התקופה הרומית בארץ ישראל. רעידת האדמה נרשמה בקטלוגים של רעידות האדמה ההיסטוריות על סמך תיאורה בספריו של יוספוס פלביוס "מלחמות היהודים" ו"קדמוניות היהודים". על פי תיאור זה, רעידת האדמה התרחשה במהלך המלחמה שהתנהלה בין הורדוס למליכוס מלך הנבטים בשולי המלחמה האחרונה של הרפובליקה הרומית, והביאה ל-30,000 הרוגים. "כי בשנה השביעית למלכותו בעצם ימי מלחמת אַקְטְיוּם רגזה ארץ יהודה תחתיה ..." (מלחמות, א, 370 – 371) עיון מעמיק בדיווח זה, שנכתב כ-100 שנה לאחר התרחשות האירוע, מעלה ספקות רבים לגבי אמינותו בכל הקשור להיקף האירוע ולנזקים שנגרמו על ידו. מחברים נוספים שהתייחסו לרעידת אדמה זאת בעבודותיהם הסתמכו על טקסטים שאמינותם המקצועית ודיוקם מוטלים בספק, כגון מדרשים, ספרים חיצוניים ומקורות נוצריים ויהודיים אחרים שנכתבו בתקופת בית שני. אין תמימות דעים בין החוקרים בשטח לגבי מוקד הרעש ולגבי העדוית הפיזיות לקיומו. היעדר ראיות ארכאולוגיות להרס מבנים ויישובים, מרמז על כך שמדובר ברעידת אדמה מתונה בדרגת 6 – 6.5 בסולם ריכטר ולא באסון טבע נרחב. ארכיולוגים מסוימים גורסים שרעידת האדמה של שנת 31 לפני הספירה גרמה נזקים לחורבת קומראן והובילה לעזיבת המקום. יש סבורים שרעידת האדמה הורגשה גם במצדה וביריחו. מחקרים גאולוגיים שהתנהלו באגן ים המלח, באזור צאלים ובאזור יריחו, חשפו ממצאים שעשויים להיות קשורים לרעידת האדמה של שנת 31 לפני הספירה, אם כי התוצאות אינן חד משמעיות. רעידות אדמה באזור הלבנט Josephus Quake, deadseaquake.info (באנגלית) אדונֵי המדבר: תולדות הנבטים וממלכתם / אברהם נגב - פרויקט בן־יהודה, באתר benyehuda.org Iaakov Karcz, Implications of some early Jewish sources for estimates of earthquake hazard in the Holy Land Iaakov Karcz, Uri Kafri, Evaluation of supposed archaeoseismic damage in Israel, Journal of Archaeological Science 5, 1978, עמ' 237
.sl

.sl היא הדומיין ברמה העליונה של קוד המדינה באינטרנט (ccTLD) עבור סיירה לאון. בשנת 2020, שר התקשורת והאנרגיה של המדינה הבלתי מוכרת סומלילנד הגיש בקשה למשרד התקשורת והאנגריה של סיירה לאון להשתמש בדומיין. לא ידוע אם התקבלה תגובה. com.sl: גופים מסחריים, כמו חברות. net.sl: גופים מסחריים הקשורים לרשת, כמו ספקיות אינטרנט. org.sl: ארגוני צדקה וארגונים ללא מטרות רווח. edu.sl: מוסדות חינוך הרשומים במדינה. gov.sl: ישויות ממשלתיות ומקומיות (דורש הרשאה בכתב מהמשרד המקומי). מדיה וקבצים בנושא .sl בוויקישיתוף אתר האינטרנט הרשמי של .sl מידע על הסיומת sl., באתר IANA "Minister of Telecommunication and Technology Asked Sierra Leone for ICT Help and Permission to Use it's .sl Top Level Domain". Somaliland Chronicle (באנגלית). 2021-01-19. נבדק ב-2022-07-12. ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
כלא טגנקה

כלא טגנקה או טגנקה (ברוסית: Таганская тюрьма) היה בית כלא מפורסם במוסקבה הממוקם לא רחוק מכיכר טגנקה שממנו קיבל את שמו. טגנקה נבנה בשנת 1804 על פי צו של הקיסר אלכסנדר הראשון, בסמוך למנזר נובוספאסקי ברובע טגנקה. בתחילה, "טגנקה" נועד לפושעים. אולם כבר במאה ה-20 היא קיבלה מעמד של "טרנזיט", ובמאה ה-21 שהו בה גם אסירים פוליטיים. ההסבר לשינויים הללו הוא הפשוט ביותר. בבתי כלא אחרים במוסקבה - "בוטירקה" ו"מטרוסקאיה טישינה" - לא תמיד היו מספיק מקומות לאסירים חדשים. לאחר המהפכה של 1917, כל בתי הכלא הרוסיים התמלאו בסוג "חדש" של פושעים - אסירים פוליטיים. גל המעצרים הבא נגע לדמויות דתיות. בטגנקה ב-1894 נבנתה כנסייה, אבל כבר ב-1922 היא נסגרה. בשנת 1940, בית הכלא טגנקה היה מקום מעצרם של 4120 אסירים, בעוד שהצוות מנה פחות מ-800 איש. ההיסטוריה של כלא זה מסתיים ב-1958. הכלא האגדי נהרס בהוראת ניקיטה חרושצ'וב. אחד משירי הכלא הרוסיים והסובייטים המפורסמים ביותר "טגנקה" (רו') מוקדש לכלא. Таганская тюрьма, kompromat1.pro
תמילה

תמילה בסיני תמילה (או ת'מילה) היא חפירה רדודה באזור בו מי התהום קרובים לקרקע. הבור הנוצר מתמלא במי תהום (בדומה לבור הנחפר על שפת ים). חפירת תמילה נהוגה בידי בדואים, לרוב בערוצי ואדיות. בגמר השימוש לעיתים מכסים את התמילה שוב - בכל מקרה, גם אם אינה מכוסה, היא צפויה להיסתם בשל התמוטטות דפנות הבור או סחף בעקבות שיטפון. לעיתים התמילה מסומנת באמצעות גל אבנים או סימון אחר, כגון כלי קיבול המאפשרים את שאיבת המים ושקתות להשקיית חיות משק. עמנואל מזור, גאולוגיה בפטיש ישראלי, הוצאת האוניברסיטה הפתוחה 1980, עמ' 299 ערך זה הוא קצרמר בנושא גאולוגיה. אתם מוזמנים לתרום לוויקיפדיה ולהרחיב אותו.
בניין עיריית אודסה

בניין עיריית אודסה (באוקראינית: Будинок Одеської міської ради) באודסה, אוקראינה הוא בניין שממוקם בצומת הרחובות שדרות פרימורסקי, רחוב צ׳ייקובסקי ורחוב פושקינסקה בעיר. הבניין נבנה בסגנון נאו-קלאסי, בתכנונם של האדריכלים פרנצ'סקו בופו וגרגוריו טוריצ'לי, בשנים 1828–1834. בשנים 1871–1873 נבנה מחדש על ידי פרנץ מורנדי. בחזית מוצבים שני פסלים גדולים המתארים את קרס, אלת החקלאות הרומית ואת האל מרקוריוס, אל המסחר. הפסלים מסמלים את ייעודו המקורי של הבניין כבורסת סחורות. הפסלים הם מעשי ידיו של הפסל לואיג'י איוריני. פסלי האלים החליפו פסלים מוקדמים יותר של אריה ודוב שהיו מוצבים משני צידי הכניסה בגומחות. על ראש הבניין, מעל השעון מוצבים פסלים של אלים יווניים. השעון מעל הכניסה מנגן מדי חצי שעה את המנגינה "אודסה העיר שלי" מתוך האופרטה "שיטה לבנה" מאת המלחין הסובייטי איסאק דונייבסקי. מנגינה זהה מקבלת את פני הרכבות הנכנסות לתחנת הרכבת של אודסה. בחזית המבנה כיכר קטנה בשם דומסקה, ובה אנדרטה לזכר אלכסנדר פושקין ששהה 13 חודשים באודסה, וכן תותח ימי מהפריגטה הבריטית HMS Tiger, שהוטבעה לחופי העיר במלחמת קרים. האלים היווניים בראש המבנה האלה קרס האל מרקוריוס מדיה וקבצים בנושא בניין עיריית אודסה בוויקישיתוף https://www.odessitclub.org/publications/almanac/alm_33/alm_33_57-60.pdf 101 questions about Odesa Kononova, G. (1984). Odessa: A Guide. Moscow: Raduga Publishers. pp. 58–61. "Odessa Ukraine Attractions and City History". odessaapts.com. אורכב מ-המקור ב-22 ביולי 2008. נבדק ב-1 באוקטובר 2008. {{cite web}}: (עזרה)
יסעור פסיפי

יסעור פסיפי המכונה גם יסעור מחודד-זנב או יסעור הכבש (שם מדעי: Ardenna pacifica) הוא מין של עוף ים בינוני ממשפחת היסעוריים. הוא מצוי בטבע לאורך האזור האינדו-פסיפי מהאוקיינוס ההודי והאוקיינוס השקט שבין יפן, איי מריאנה הצפוניים, הוואי, ארכיפלג רבייאחיחדו, מזרח ודרום אוסטרליה ובאיי סיישל. אורכו של יסעור זה 38 עד 47 ס"מ, מוטת כנפיו מגיעה ל-97 עד 109 ס"מ ומשקלו ל-300 עד 570 גרם בקירוב. הוא בעל 2 מופעים כשאחד בהיר ואחד כהה. המופעים הבהירים בעלי נוצות אפורות-חומות על הגב, הראש והחלק העליון של הכנפיים והבטן והחזה לבנים. למופעים הכהים יש נוצות אפורות-חומות דומות בגוון כהה לאורך כל הגוף. ליסעור מקור כהה ומחודד ורגליים ורודות בעלות קרומי שחייה והם מצויות באחורי הגוף כהתאמה לחתירה במים. כפי ששמו מרמז הוא בעל זנב מחודד. היסעורים נודדים לאורך הים הפתוח באזורים טרופיים וסובטרופיים ומחפשים דגים, סרטנים ורכיכות צפות והם יכולים לצלול לעומק של יותר מ-66 מטרים אחריהם. היסעורים מקננים על איים מבודדים ולעיתים מגיעים אליהם בלילות כדי להימנע מטורפים. הם מקננים במחילות שהם חופרים בקרקע ומטילים לרוב ביצה ובמקרים נדירים שתיים, הבוקעות כעבור חודש בקירוב. אם היסעורים הזדווגו בזמן מוקדם בשנה ייתכן שהם יתרבו שנית. מדיה וקבצים בנושא יסעור פסיפי בוויקישיתוף יסעור פסיפי, באתר NCBI (באנגלית) יסעור פסיפי, באתר GBIF (באנגלית) יסעור פסיפי באתר הרשימה האדומה של IUCN
מלכה חפץ-טוזמאן

מלכה חפץ-טוזמאן (סביבות 1896 – 1987) הייתה משוררת אמריקאית, ילידת רוסיה, שכתבה ברוסית. חפץ-טוזמאן נולדה למשפחה חסידית בכפר בושאיה חיצ'ה בפלך ווהלין באימפריה הרוסית (כיום באוקראינה). היא הייתה בת שנייה למשפחה בת שמונה ילדים. היא למדה בתחילה אצל מורים פרטיים שאביה לקח לשמונת ילדיו ובהמשך למדה בבתי ספר רוסיים. ב-1912 היגרה לארצות הברית, שם לימדה במילווקי בבית ספר יהודי. במקביל למדה באוניברסיטת ויסקונסין. לאחר לימודיה היא עברה ללוס אנג'לס ולימדה בבתי ספר יהודיים. ב-1949 החלה ללמד יידיש וספרות יידיש באוניברסיטה ליהדות בלוס אנג'לס (שהיה סניף של בית המדרש לרבנים באמריקה בניו יורק). לאחר מות בן זוגה התגוררה בישראל בין השנים 1971–1972. לבקשת ילדיה שבה להתגורר בארצות הברית. ב-1981 זכתה בפרס איציק מאנגר ליצירה ספרותית ביידיש. נפטרה בברקלי בקליפורניה, ארצות הברית ב-1987. מגיל צעיר פרסמה שירה בשפה הרוסית. פרסמה שירים בכתבי עת שונים ביידיש. משיריה תורגמו לעברית, אנגלית וגרמנית. ספרה הראשון פורסם לאחר שעברה כבר את גיל החמישים. לידער, לוס אנג'לס, 1949 שאטנס פון געדענקען: לידער, תל אביב, תשכ"ה (1965) מילד מיין ווילד, לוס אנג'לס, 1958 בלעטער פאלן ניט (עלים אינם נושרים), תל אביב, 1972 אונטער דיין צייכן (מתחת לסימן שלך), תל אביב 1974 היינט איז איביק (היום הוא הנצח), תל אביב, 1977 גוהרת על עצמי: מבחר שירים, תרגמה מיידיש והוסיפה אחרית דבר חמוטל בר-יוסף, קשב לשירה, תל אביב, 2008 זיינוול דיאמטנט, (בתוך) לעקסיקאן פון דער נייער יידישער ליטעראטור, ניו יורק, כרך 3, עמ' 745-744 אביבה ברלינסקי-טל, שירתה של מלכה חפץ-טוזמאן: מונוגרפיה (דיסרטציה), אוניברסיטת בר-אילן, 2000 רשימת תרגומים לשירים של מלכה חפץ-טוזמאן באינדקס "פואטרנס" לתרגומי שירה לאה קליבנוף-רון, "בראשית הייתה התשוקה": סיפורה של המשוררת מלכה חפץ-טוזמאן, באתר "הַמּוּסָךְ - מוסף לספרות" של הספרייה הלאומית, ‏28 בדצמבר 2017 כך על פי ערכה ב"לעקסיקאן פון דער נייער יידישער ליטעראטור" (לקסיקון ספרות היידיש החדשה) נולדה במאי 1896, במקורות אחרים יש הערכות אחרות
אמנון יקותיאלי

אמנון יקותיאלי (נולד ב-21 באוגוסט 1959) הוא מתמטיקאי ישראלי, פרופסור למתמטיקה באוניברסיטת בן-גוריון בנגב. תחומי המחקר שלו הם אלגברה לא קומוטטיבית, תורת החוגים וגאומטריה אלגברית. אמנון יקותיאלי נולד ברחובות, בנו של הפיזיקאי פרופ' גדעון יקותיאלי, נכדו של מייסד המכביה יוסף יקותיאלי ונינו של מייסד אחוזת בית, עקיבא אריה ויס. בשנים 1977–1981 שירת בצה"ל. בשנת 1984 קיבל תואר ראשון במתמטיקה ובשנת 1986 קיבל תואר שני במתמטיקה, שניהם מהאוניברסיטה העברית בירושלים. עבודת המוסמך שלו נעשתה בהנחייתו של פרופ' שמשון עמיצור. בשנת 1990 קיבל תואר דוקטור מהמכון הטכנולוגי של מסצ'וסטס (MIT), על עבודה בהנחייתו של פרופ' מייקל ארטין. בשנים 1991–1993 היה בפוסט-דוקטורט במכון ויצמן למדע, והמשיך שם כחוקר בכיר, תחילה במלגת אלון, עד 1999. בשנת 1999 הצטרף לסגל האקדמי של אוניברסיטת בן-גוריון בנגב, בדרגת מרצה בכיר. בשנת 2002 מונה לפרופסור חבר ובשנת 2007 מונה לפרופסור מן המניין. Prof. Amnon Yekutieli, באתר של אוניברסיטת בן-גוריון בנגב (באנגלית) Prof. Amnon Yekutieli, קורות חיים באתר של אוניברסיטת בן-גוריון בנגב (באנגלית) אמנון יקותיאלי, באתר פרויקט הגנאלוגיה במתמטיקה אמנון יקותיאלי, באתר ResearchGate אמנון יקותיאלי, באתר גוגל סקולר
ספר ירושלים (סדרת ספרים)

ספר ירושלים הוא סדרה של שישה ספרי עיון העוסקים בחקר ירושלים בתקופות שונות של ההיסטוריה. הסדרה הוצאה על ידי "המרכז לחקר תולדות ארץ ישראל ויישובה של יד בן-צבי והאוניברסיטה העברית בירושלים" וכוללת עשרות מאמרים שנכתבו על ידי אנשי אקדמיה ומומחי היסטוריה. הוצאת ספרי הסדרה לאור לא נעשתה לפי הכרונולוגיה ההיסטורית. ב-1956 יצא לאור הכרך הראשון של "ספר ירושלים" מראשיתה ועד חורבן הבית השני בעריכת מיכאל אבי-יונה ובהוצאת מוסד ביאליק והוצאת דביר. כוונת העורכים הייתה להוציא לאור סדרת ספרים על תולדות ירושלים לדורותיה, מיום היותה לעיר ועד לזמננו. בסופו של דבר לא יצאו ספרים נוספים בסדרה זו בידי העורכים והמוציאים הראשונים. בשנות ה-80 קיבלה יד יצחק בן צבי את הזכויות להשלמת הוצאת הסדרה והמשימה הוטלה על "המרכז לחקר ארץ ישראל ויישובה של יד יצחק בן צבי והאוניברסיטה העברית בירושלים". הספר מ-1957 שהוזכר לעיל כיסה חלקים גדולים מהספר "תקופת המקרא" של הסדרה החדשה ונשקל אם להתבסס עליו ולהרחיב ולעדכן אותו אולם לאחר דיונים בהנהלת הוצאת הסדרה לאור הוחלט לכתוב אותו מחדש. כל ספר נערך במבנה אחיד שכולל: תוכן עניינים פתח דבר מבוא פרקים נספחים (ביבליוגרפיה, איורים, מפות, מפתח אישים ומקומות) מפעל ספרי ירושלים, באתר יד יצחק בן-צבי יואל רפל, ביקורת על הספר, מעריב, 5 ביוני 1987 יוסף פרידלנדר, תולדות ירושלים בימי הבינים - ביקורת על הספר, מעריב, 21 באוגוסט 1987